《赋得青天月团团盛孟章古香亭》
元代·陆仁

青天月团团，大于黄金井。中有桂树枝，上疑山河影。

微步下亭皋，夜色天与永。露叶团夕阴，幽芬袭巾领。

把花玩明月，逌然发深醒。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。